एलीवेटेड रोड के समर्थन में बनाई मानव शृंखला
सांखलारेलवे क्रॉसिंग पर प्रस्तावित एलीवेटेड रोड के समर्थन में भी लोग खड़े होने शुरू हो गए हैं। गुरुवार को बीजेपी नेताअों के साथ तीन मोहल्लों के निवासियों और व्यापारियों ने सांखला रेलवे क्रॉसिंग से कोयला गली तक मानव शृंखला बनाई और एलीवेटेड रोड का समर्थन किया। इन लोगों का कहना है कि एलीवेटेड रोड बनने से शहर के लोगों को राहत मिलेगी।
मोहल्ला विकास युवा समिति अलख सागर, कोयल गली तथा मॉडर्न मार्केट के निवासियों दुकानदारों ने गुरुवार को भाजपा शहर जिला मंत्री अनिल पाहुजा पंडित दीनदयाल युवा समिति के अध्यक्ष त्रिलोक सिंह चौहान के नेतृत्व में एलिवेटेड रोड के समर्थन में मानव शृंखला बनाई। सांखला फाटक से कोयला गली तक इस मानव शृंखला में शामिल लोगों ने एलिवेटेड रोड के समर्थन में प्रदर्शन करने के साथ ही सरकार का सहयोग करने की अपील भी आमजन से की। इस अवसर पर विजयशंकर गहलोत, राकेश स्वामी, विनोद घारू, हरिकिशन गहलोत, बजरंग बंजारा, राकेश चौपड़ा, कृष्ण गहलोत, माणक बंजारा आदि उपस्थित थे।
एलीवेटेड रोड के समर्थन में भाजपा नेताओं के साथ आमजन ने बनाई मानव शृंखला।
hin_Deva hin_Deva hin_Deva hin_Deva